Herre, jeg vil gerne tjene


Note
Teksten er af Kristian Østergaard 1891.
Der findes mindst 7 melodier, der kan bruges til nedenstående tekster: af  A.P. Berggreen (1849), af  J.P.E. Hartmann (1860, 2 af  Thomas Laub (1915 + 1916),  af  Rued Langgaard (1938), af Peter Møller efter en middelalderlig sekvens (1995) samt en norsk folkemelodi (1922).

Følgende salmer kan bruge de samme melodier:
Aftenstjernen hisset tindrer
Dagen nu sin afsked tager 
Du, som freden mig forkynder
Du, som vejen er og livet (se Berggreens melodi) 
Døden er den sidste fjende (se Rued Langgaards melodi) 
Kommer, sjæle, dyrekøbte (se Laub 1915)
Morgenrøden sig udstrækker
Naglet til et kors på jorden (se norsk folkemelodi) 
Tiden skrider, dagen rinder (se Laub 1916)
Under dine vingers skygge (se Hartmanns melodi)
Under Korset stod med Smerte (se Peter Møllers melodi)
Var I ikke galilæer
Zion, pris din saliggører

Teksten
Herre, jeg vil gerne tjene,
tjene dig, og dig alene,
tag og brug mig, som du vil!
Hvad jeg ejer, har du givet,
hver en evne, selve livet,
dig det hele hører til.

Led mig, Frelser, ved din nåde,
også når jeg selv vil råde
og vil gå min egen vej;
sæt mig, hvor jeg bedst kan gavne,
o, men lad mig aldrig savne
vished, at jeg tjener dig!

 Kristian Østergaard forfatter
 A.P. Berggreen komponist
 J.P.E. Hartmann komponist
 Thomas Laub komponist
 Rued Langgaard komponist 
 Peter Møller komponist
 Salmer